ਓਸਬੋਰਨ ਸਮਿਥ
ਸਰ ਓਸਬੋਰਨ ਆਰਕੇਲ ਸਮਿਥ, KCSI, KCIE (26 ਦਸੰਬਰ 1876 - 30 ਅਗਸਤ 1952) ਭਾਰਤੀ ਰਿਜ਼ਰਵ ਬੈਂਕ ਦਾ ਪਹਿਲਾ ਗਵਰਨਰ ਸੀ, ਉਸ ਇਸ ਅਹੁਦੇ ਉੱਤੇ 1 ਅਪ੍ਰੈਲ 1935 ਤੋਂ 30 ਜੂਨ 1937 ਤੱਕ ਰਿਹਾ। ਓਸਬੋਰਨ ਸਮਿਥ ਇੱਕ ਪੇਸ਼ੇਵਰ ਬੈਂਕਰ ਸੀ ਜਿਸਨੇ 20 ਸਾਲ ਬੈਂਕ ਆਫ ਨਿਊ ਸਾਊਥ ਵੇਲਜ਼ ਅਤੇ 10 ਸਾਲ ਕਾਮਨਵੈਲਥ ਬੈਂਕ ਆਫ ਆਸਟ੍ਰੇਲੀਆ ਵਿੱਚ ਸੇਵਾ ਨਿਭਾਈ। ਫਿਰ ਉਹ 1926 ਵਿੱਚ ਇੰਪੀਰੀਅਲ ਬੈਂਕ ਆਫ਼ ਇੰਡੀਆ ਦੇ ਮੈਨੇਜਿੰਗ ਗਵਰਨਰ ਵਜੋਂ ਭਾਰਤ ਆਇਆ। ਉਸ ਨੂੰ ਮਾਰਚ 1929 ਵਿੱਚ ਨਾਈਟਹੁੱਡ ਦਿੱਤਾ ਗਿਆ ਸੀ, ਅਤੇ ਭਾਰਤ ਦੇ ਗਵਰਨਰ-ਜਨਰਲ, ਲਾਰਡ ਇਰਵਿਨ ਦੁਆਰਾ, 27 ਫਰਵਰੀ 1930 ਨੂੰ ਨਵੀਂ ਦਿੱਲੀ ਵਿੱਚ ਨਵੇਂ ਵਾਇਸਰਾਏ ਹਾਊਸ ਵਿੱਚ ਉਸਨੂੰ ਨਾਈਟਹੁੱਡ ਨਾਲ ਸਨਮਾਨਿਤ ਕੀਤਾ ਗਿਆ ਸੀ। ਓਸਬੋਰਨ ਨੂੰ 1932 ਦੇ ਨਵੇਂ ਸਾਲ ਦੀ ਆਨਰਜ਼ ਸੂਚੀ ਵਿੱਚ ਇੱਕ KCIE ਅਤੇ ਫਰਵਰੀ 1937 ਵਿੱਚ ਇੱਕ KCSI ਨਿਯੁਕਤ ਕੀਤਾ ਗਿਆ ਸੀ। ਇੰਪੀਰੀਅਲ ਬੈਂਕ ਦੀ ਉਸ ਦੀ ਅਗਵਾਈ ਨੇ ਉਸ ਨੂੰ ਭਾਰਤ ਵਿੱਚ ਬੈਂਕਿੰਗ ਸਰਕਲਾਂ ਵਿੱਚ ਮਾਨਤਾ ਦਿਵਾਈ। ਕਿਉਂਕਿ ਵਟਾਂਦਰਾ ਦਰਾਂ ਅਤੇ ਵਿਆਜ ਦਰਾਂ ਵਰਗੇ ਨੀਤੀਗਤ ਮੁੱਦਿਆਂ 'ਤੇ ਉਸਦਾ ਨਜ਼ਰੀਆ ਸਰਕਾਰ ਨਾਲੋਂ ਵੱਖਰਾ ਸੀ, ਇਸ ਲਈ ਉਸਨੇ ਆਪਣੇ ਅਹੁਦੇ ਦੀ ਮਿਆਦ ਪੂਰੀ ਹੋਣ ਤੋਂ ਪਹਿਲਾਂ ਅਸਤੀਫਾ ਦੇ ਦਿੱਤਾ। ਸਰ ਓਸਬੋਰਨ ਨੇ ਆਪਣੇ ਕਾਰਜਕਾਲ ਦੌਰਾਨ ਕਿਸੇ ਵੀ ਭਾਰਤੀ ਰੁਪਏ ਦੇ ਨੋਟ 'ਤੇ ਦਸਤਖਤ ਨਹੀਂ ਕੀਤੇ ਸਨ।